

**Шектеу іс-шараларын тоқтату және "Шектеу іс-шараларын белгілеу туралы" Тарбағатай ауылдық округі әкімінің 2024 жылғы 02 сәуірдегі № 2 шешімінің күші жойылды деп тану туралы**

Абай облысы Аягөз ауданы Тарбағатай ауылдық округі әкімінің 2024 жылғы 22 шілдедегі № 3 шешімі

      Қазақстан Республикасының "Ветеринария туралы" Заңының 10-1 бабының 8) тармақшасына, Қазақстан Республикасының "Құқықтық актілер туралы" Заңының 46-бабының 2-тармағының 4) тармақшасына сәйкес, Қазақстан Республикасының Ауыл шаруашылығы министрлігі ветеринариялық бақылау және қадағалау Комитетінің Аягөз аудандық аумақтық инспекциясы басшысының 2024 жылғы 18 шілдедегі № 01-12/292 ұсынысы негізінде, ШЕШТІМ:

      1. Мүйізді ірі қара малдарының арасынан бруцеллез ауруынан сауықтыру және жою жөніндегі ветеринариялық іс-шаралары толығымен аяқталуына байланысты Абай облысы Аягөз ауданы Тарбағатай ауылдық округінің Тарбағатай ауылының 7 ауласына белгіленген шектеу іс-шаралары тоқтатылсын.

      2. Тарбағатай ауылдық округі әкімінің 2024 жылғы 02 сәуірдегі №2 "Шектеу іс-шараларын белгілеу туралы" шешімінің күші жойылды деп танылсын.

      3. Осы шешімнің орындалуын бақылауды өзіме қалдырамын.

|  |  |
| --- | --- |
| *Тарбағатай ауылдық округі әкімі* | *Е. Ережепов* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК